Bolaji Ayinla

Bolaji Yusuf Ayinla (wanda aka fi sani da B.Y.A) ɗan siyasan Nijeriya ne kuma ɗan Majalisar Wakilai ta Nijeriya mai wakiltar Mazabar Mushin II ta Tarayya bayan da ya yi nasara a babban zaɓen Nijeriya na 2015 a ƙarƙashin inuwar jam’iyyar All Progressive Congress.

 Rayuwar Farko da Ilimi 
Bolaji Ayinla an haife shi a 1960 a Lagos, Najeriya. Ya halarci makarantar sakandaren musulmai, Sagamu, jihar Ogun inda ya samu takardar shedar kammala makarantar sakandaren yammacin Afirka. Ya ci gaba zuwa Cibiyar Nazarin Kasuwanci da Gudanarwa don samun takardar difloma.

 Harkar siyasa 
Bolaji Ayinla ya fara siyasarsa ne a 2003 bayan an zabe shi ya wakilci mazabarsa a majalisar dokokin jihar Legas daga 2003 zuwa 2015 a karkashin inuwar kungiyar Action Congress of Nigeria. Ya tsaya takarar dan majalisar wakilai ta tarayya a karkashin dandamalin All Progressive Congress kuma ya samu wakilcin mazabar Mushin II ta Tarayya a babban zaben 2015 na Najeriya.

 Manazarta 
https://www.nassnig.org/mps/single/195 

https://www.medianigeria.com/biography-of-bolaji-ayinla/ 

https://theexplicitnews.wordpress.com/2018/12/18/hon-bya-bolaji-yusuf-ayinla-the-records-the-precedents-the-biography-and-the-next-level/

http://encomium.ng/my-victory-is-god-hard-work-and-sincerity-hon-bolaji-yusuf-ayinla/